**ການວັດ ແລະ ປະເມີນຜົນວິຊາຄະນິດສາດຊັ້ນປະຖົົົມສຶກສາປີທີ 1 ເຮົາຕ້ອງເອົາໃຈໃສ່ດັ່ງນິ້:**

1. ການສັງເກດ ( ການສົນໃຈເຮັດກິດຈະກຳນຳໝູ່,ການມີສ່ວນຮ່ວມ, ການສ້າງສະຖານະການ, ການສ້າງຄຳຖາມ...)
2. ການຕິດຕາມ ແລະ ຕີລາຄາ(ການຂຽນຕົວເລກ, ການແກ້ບົດເຝິກຫັດ...)
3. ການມີສ່ວນຮ່ວມໃນການປະຕິບັດກິດຈະກຳ,ການຖາມ-ຕອບຂອງນັກຮຽນໃນການຮຽນຮູ້ຄວາມໝາຍຂອງການບວກ ( ການໂຮມ ແລະ ການເພີ່ມຂຶ້ນ )
4. ນັກຮຽນບອກລະດັບທີ່ບ່ອນເຂົານັ່ງໃນຫ້ອງຮຽນໂດຍນັບຈາກທາງໜ້າ ຫຼື ທາງຫຼັງ
5. ການພິຈາລະນາຄຳຕອບຂອງນັກຮຽນ,ການສ້ງຄໍາຖາມຂອງນັກຮຽນແຕ່ລະຄົນ, ການຄິດໄລ່
6. ການກວດເບິ່ງການຂຽນຂອງນັກຮຽນ

 **ການປະເມີນວິຊາຄະນິດສາດສຳລັບຊັ້ນປະຖົມສຶກສາປີທີ 2**

 ຄູຄວນປະເມີນນັກຮຽນທັງລະຫວ່າງການສອນ ແລະ ຕອນທ້າຍບົດຮຽນ

 ການປະເມີນລະຫວ່າງການສອນ ຄູປະເມີນນັກຮຽນວ່າເຂົ້າໃຈຫຼາຍປານໃດ ຊຶ່ງປະເມີນຈາກການຟັງສິ່ງທີ່ນັກຮຽນເວົ້າ, ການກວດເບິ່ງປຶ້ມຂຽນ, ການສັງເກດເບິ່ງສີໜ້າ. ຜົນທີ່ໄດ້ຈາກການປະເມີນ ເຮັດໃຫ້ຄູຕ້ອງປ່ຽນວິທີການອະທິບາຍ, ອະທິບາຍໃຫ້ລະອຽດ, ປ່ຽນຄຳຖາມໃໝ່, ປ່ຽນອຸປະກອນການສອນໃໝ່ ແລະ ອື່ນໆ.

 ການປະເມີນຕອນທ້າຍບົດຮຽນ ຄູປະເມີນນັກຮຽນວ່າບັນລຸຈຸດປະສົງຫຼາຍປານໃດ ຊຶ່ງປະເມີນຈາກການສັງເກດເບິ່ງການແກ້ບົດເຝິກຫັດໃສ່ປຶ້ມຂຽນ. ການຟັງຈາກການສະຫຼຸບບົດຮຽນຂອງນັກຮຽນ ການເຮັດທົດສອບກ່ຽວກັບເນື້ອໃນບົດຮຽນທີ່ສອນ ແລະ ອື່ນໆ, ຜົນທີ່ໄດ້ຈາກການປະເມີນ ເຮັດໃຫ້ຄູຕ້ອງປ່ຽນແຜນການສອນໃນບົດຕໍ່ໄປ.

 ພາຍຫຼັງການປະເມີນທ້າຍບົດຮຽນ ຄູຫຼາຍຄົນອາດຄິດວ່າ ຂ້ອຍສອນທຸກຢ່າງ ອະທິບາຍດີແລ້ວ ແລະ ກໍ່ເຮັດດີທີ່ສຸດແລ້ວ ເພາະສະນັ້ນ ຖ້ານັກຮຽນບໍ່ສາມາດບັນລຸຕາມຈຸດປະສົງຂອງບົດຮຽນ ມັນກໍບໍ່ແມ່ນຄວາມຜິດຂອງຂ້ອຍ, ແຕ່ແນວຄວາມຄິດພຶ້ນຖານຂອງການສອນທີ່ເອົານັກຮຽນເປັນໃຈກາງນັ້ນ ຄູຈະຄິດສະເໜີວ່າ ນັກຮຽນບໍ່ສາມາດບັນລຸຕາມຈຸດປະສົງຂອງບົດຮຽນ ມັນເປັນຍ້ອນເຫດຜົນຫຍັງ ? ຄູຄວນເຮັດແນວໃດໃນການສອນຂອງຕົນ ? ຈະເຮັດແນວໃດເພື່ອແກ້ໄຂສະພາບດັັ່ງກ່າວໃນບົດຮຽນຕໍ່ໄປ

 ໂດຍທົ່ວໄປແລ້ວການວັດ ແລະ ປະເມີນຜົນວິຊາຄະນິດສາດສໍາລັບຊັ້ນປະຖົມສຶກສາປີທີ 2 ເຮົາຕ້ອງເອົາໃຈໃສ່ດັ່ງນິ້

1. ວິທີການ 17. ເຕັກນິກ
2. ຄວາມສາມາດ 18. ການມີສ່ວນຮ່ວມ
3. ການສັງເກດ
4. ການຈັດແບ່ງ
5. ການຮັບຮູ້
6. ການມີສ່ວນຮ່ວມ
7. ການຖາມ-ຕອບ
8. ການອະທິບາຍ
9. ຄວາມສົນໃຈ ແລະ ເອົາໃຈໃສ່
10. ການຄິດໄລ່
11. ຄວາມຮູ້
12. ຮູ້ຫົວໜ່ວຍ
13. ຄວາມສາມາດສະແດງຄວາມຍາວ ດ້ວຍການຄິດໄລ່ຈັກເທື່ອຂອງ 1 ຊັງຕິແມັດ
14. ຄວາມເຂົ້າໃຈວິທີການວັດແທກ
15. ທັກສະ
16. ຄວາມຄິດ

 **ການປະເມີນວິຊາຄະນິດສາດສຳລັບຊັ້ນປະຖົມສຶກສາປີທີ 3,4,5**

 ການປະເມີນ ຄູຄວນປະເມີນນັກຮຽນທັງລະຫວ່າງການສອນ ແລະ ຕອນທ້າຍບົດຮຽນ

 ການປະເມີນລະຫວ່າງການສອນ ຄູປະເມີນນັກຮຽນວ່າເຂົ້າໃຈຫຼາຍປານໃດ ຊຶ່ງປະເມີນຈາກການຟັງສິ່ງທີ່ນັກຮຽນເວົ້າ, ການກວດເບິ່ງປຶ້ມຂຽນ, ການສັງເກດເບິ່ງສີໜ້າ...ຜົນທີ່ໄດ້ຈາກການປະເມີນ ເຮັດໃຫ້ຄູຕ້ອງປ່ຽນວິທີການອະທິບາຍ, ອະທິບາຍໃຫ້ລະອຽດ, ປ່ຽນຄຳຖາມໃໝ່, ປ່ຽນອຸປະກອນການສອນໃໝ່ ແລະ ອື່ນໆ.

 ການປະເມີນຕອນທ້າຍບົດຮຽນ: ຄູປະເມີນນັກຮຽນວ່າບັນລຸຈຸດປະສົງຫຼາຍປານໃດ ຊຶ່ງປະເມີນຈາກການສັງເກດເບິ່ງການແກ້ບົດເຝິກຫັດໃສ່ປຶ້ມຂຽນ, ການຟັງຈາກການສະຫຼຸບບົດຮຽນຂອງນັກຮຽນ, ການເຮັດທົດສອບກ່ຽວກັບເນືອໃນບົດຮຽນທີ່ສອນ ແລະ ອື່ນໆ. ຜົນທີ່ໄດ້ຈາກການປະເມີນເຮັດໃຫ້ຄູຕ້ອງປ່ຽນແຜນການສອນໃນບົດຕໍ່ໄປ.

 ພາຍຫຼັງການປະເມີນທ້າຍບົດຮຽນ ຄູຫຼາຍຄົນອາດຄິດວ່າ ຂ້ອຍສອນທຸກຢ່າງ. ອະທິບາຍດີແລ້ວ ແລະ ກໍ່ເຮັດດີທີ່ສຸດແລ້ວ ເພາະສະນັ້ນ ຖ້ານັກຮຽນບໍ່ສາມາດບັນລຸຕາມຈຸດປະສົງຂອງນັກຮຽນ ມັນກໍ່ບໍ່ແມ່ນຄວາມຜິດຂອງຂ້ອຍ. ແຕ່ແນວຄວາມຄິດພື້ນຖານຂອງການສອນທີ່ເອົານັກຮຽນເປັນໃຈກາງນັ້ນ ຄູຈະຄິດສະເໜີວ່າ ນັກຮຽນບໍ່ສາມາດບັນລຸຕາມຈຸດປະສົງຂອງບົດຮຽນ ມັນເປັນຍ້ອນເຫດຜົນຫຍັງ ? ຄູຄວນເຮັດແນວໃດໃນການສອນຂອງຕົນ? ຈະເຮັດແນວໃດເພື່ອແກ້ໄຂສະພາບດັ່ງກ່າວໃນບົດຮຽນຕໍ່ໄປ ?.

 ເພື່ອເຮັດໃຫ້ແທດເໝາະ ແລະ ເໝາະສົມກັບວິທີການຮຽນແບບເນັ້ນໃຫ້ນັກຮຽນປະຕິບັດຕົວຈິງ ຢູ່ໃນຫຼັກສູດ

ໃໝ່ຊັ້ນປະຖົມສຶກສາ, ຈຶ່ງຂໍຮ່ວມມືຈາກຄູທຸກຄົນໃຫ້ນຳໃຊ້ເກນການໃຫ້ຄະແນນ ເພື່ອປະເມີນວ່າ ນັກຮຽນແຕ່ລະຄົນບັນລຸຕາມຈຸດປະສົງຂອງບົດຮຽນໄດ້ ຫຼື ບໍ ແທນການກວດກາແບບທີ່ເຄີຍປະຕິບັດມາ. ການປະເມີນແບບນຳໃຊ້ເກນການໃຫ້ຄະແນນເປັນວິທີປະເມີນສະມັດຖະພາບການຮຽນຂອງນັກຮຽນໄດ້ດີ ຊຶ່ງຈະເຮັດໃຫ້ຄູສາມາດໃຫ້ຄະແນນນັກຮຽນໄດ້ໂດຍອີງຕາມຄວາມສາມາດໃນການນຳໃຊ້ຄວາມຮູ້ ແລະ ທັກສະທີ່ເຂົາເຈົ້າໄດ້ຮຽນມາ.

 ການບັນທຶກຄະແນນທີ່ປະຕິບັດກັນຢູ່ໃນປະຈຸບັນ ແມ່ນໄດ້ກໍານົດໃນລະບົບຄະແນນເຕັມ 10 ແລະ ມີການໃຫ້ຄະແນນຫຼາຍໆຄັ້ງແຕ່ລະເດືອນ ແລະ ຄະແນນສະເລ່ຍປະຈຳພາກຮຽນ ສະນັ້ນ, ຈຶ່ງຈຳເປັນທີ່ຈະຕ້ອງນຳໃຊ້ເກນການໃຫ້ຄະແນນເພື່ອເປັນຄະແນນາະເລ່ຍໃນແຕ່ລະເດືອນ.

 ລາຍລະອຽດລຸ່ມນີ້ແມ່ນວິທີການຄິດໄລ່ເພື່ອໃຫ້ຄູສາມາດປ່ຽນຄະແນນຈາກເກນການໃຫ້ຄະແນນມາເປັນຄະແນນໜຶ່ງໃນ 10.

 ຄະແນນຕົວຈິງສໍາລັບນັກຮຽນ = ( ຄະແນນທີ່ນັກຮຽນໄດ້ຢູ່ໃນເກນການໃຫ້ຄະແນນ ÷ຄະແນນສູງສຸດຢູ່

 ໃນເກນການໃຫ້ຄະແນນ ) ×10.

 ຄະແນນທີ່ນັກຮຽນໄດ້

 ຫຼື ຄະແນນຕົວຈິງສໍາລັບນັກຮຽນ = × 10

 ຄະແນນສູງສຸດຢູ່ໃນເກນ

ຕົວຢ່າງ 1: ຖ້າຄະແນນນັກຮຽນທີ່ໃນເກນການໃຫ້ຄະແນນເທົ່າກັບ 4 , ຄະແນນສູງສຸດທີ່ຢູ່ໃນເກນແມ່ນ 5. ເຮົາສາມາດຄິດໄລ່ຄະແນນຕົວຈິງໄດ້ດັ່ງນີ້:

 4 / 5 × 10 = 8 ຄະແນນຕົວຈິງຂອງນັກຮຽນເທົ່າກັບ 8

ຕົວຢ່າງ 2 : ຖ້າຄະແນນນັກຮຽນທີ່ໃນເກນການໃຫ້ຄະແນນເທົ່າກັບ 2 , ຄະແນນສູງສຸດທີ່ຢູ່ໃນເກນແມ່ນ 4. ເຮົາສາມາດຄິດໄລ່ຄະແນນຕົວຈິງໄດ້ດັ່ງນີ້:

 4 / 5 × 10 = 8 ຄະແນນຕົວຈິງຂອງນັກຮຽນເທົ່າກັບ 8

ໂດຍທົ່ວໄປແລ້ວ ການວັດ ແລະ ປະເມີນຜົນວິຊາຄະນິດສາດສຳລັບຊັ້ນປະຖົມສຶກສາປີທີ 3,4,5 ເຮົາຄວນເອົາໃຈໃສ່ດັ່ງນີ້໊:

 1. ແນວຄິດ

 2.ຄວາມຄິດ

 3. ຄວາມຮູ້

 4. ຄວາມສົນໃຈ

 5. ການສັງເກດ

 6. ຄວາມສໍາພັນ

 7. ທັກສະ